google/wiki40b huggingface dataset:
Muzeálna zbierka

Muzeálna zbierka je súbor viacerých zbierkových predmetov. Múzeá majú veľký význam pre ľudí prítomnosti a budúcnosti z hľadiska výberu a zachovania autentických predmetov reality. Zbierky sú nevyhnutným predpokladom fungovania múzea. Pre tvorbu zbierok existujú rôzne dôvody. Okrem typického ľudského zbierania, hromadenia a uchovávania môžu byť zbierky výrazom poznania vecí, reprezentatívnosti, túžby po moci a sociálnej prestíži. Zbierky sa musia spravovať podľa spoločenských požiadaviek doby.

Muzeálny zbierkový predmet

Muzeálny zbierkový predmet je základom a najelementárnejšou jednotkou muzeologickej činnosti. Ide o dvoj a trojrozmerné pozostatky prírody (naturfakty) alebo spoločnosti (artefakty). Sú prvotným prameňom vedomostí o konkrétnej skutočnosti. To znamená, že prostredníctvom týchto predmetov sa môžeme oboznámiť s prostredím a dobou s ktorými sú späté. Teda, keď zistíme na čo predmety slúžili, kto ich vyrábal, kto ich používal a kedy to bolo, lepšie pochopíme skutočnosť, ktorú tieto predmety pre nás predstavujú.

Elektronizácia evidencie a dokumentácie muzeálnych zbierok

Elektronizácia evidencie a dokumentácie muzeálnych zbierok začala v 70. rokoch 20. storočia s nástupom rozvoja výpočtovej techniky. Výhoda automatizovaného systému sa zakladá na fyzickej úspornosti katalogizačnej práce, mnohostrannej kontrole, doplňovaní získaných údajov, ich aktualizácií a rýchlom vyhľadávaní záznamov o zbierkach.
Pri práci v múzeu sa využíva do 80. rokov systém prvostupňovej evidencie a druhostupňovej evidencie(katalogizácie zbierok) prostredníctvom katalogizačných kariet. Pre krajiny západnej Európy a USA sa spracovanie zbierkových predmetov pomocou výpočtovej techniky začína uplatňovať skôr ako v 80. rokoch, naopak u nás sa výpočtová technika využíva až od začiatku 80. rokov. Výhoda tohto automatizovaného systému sa zakladá na fyzickej úspornosti katalogizačnej práce, mnohostrannej kontrole, doplňovaní získaných údajov, ich aktualizácií, rýchlom vyhľadávaní záznamov o zbierkach.
Počas 70. a 80. rokov sa začala riešiť centrálna evidencia všetkých zbierkových predmetov múzeí, no k jej uplatneniu prišlo až v 90. rokoch. Napomohlo k tomu rozvoj technických podmienok vďaka počítačom a vyškolenie pracovníkov. Spracovanie zbierok za pomoci počítačov je založené na administratívno-evidenčnej podobe a vedecko-dokumentačnej.
V dnešnej dobe  na Slovensku sa pre spracovanie zbierkových predmetov využíva systém Automatizovaný múzejný informačný systém AMIS. Prvostupňová evidencia sa opiera o Smernice MK SSR pre správu zbierok v múzeách a galériách z roku 1972 a obsahuje 21 prípadne 24 informačných položiek. Druhostupňová evidencia sa opiera o spracovanie informácií odborného zamerania.
Aj v rámci AMIS sú isté rozdiely pri jeho používaní v múzeách. Napríklad pre historické zbierky sa používa AMIS modul História, v jaskyniarstve CAVIS, pri umeleckých zbierkach ARTWORK.
Gramatika (umenie)

Gramatika je prvé zo siedmich slobodných umení, základ trivia, náuka o umení správne hovoriť a písať. Cez gramatiku sa má dospieť ku všetkým ostatným vedám, najmä k etike, ktorá sa so slobodnými umeniami prekrýva a istým spôsobom im vládne. Gramatika je veda polyvalentná, pretože komentovaním autorov umožňuje pojednávať o všetkých témach a vďaka slovám umožňuje preniknúť ku skrytému zmyslu, ku ktorému sú kľúčom. Gramatika učí písmená, slabiky, reč doslovnú i reč trópov, čiže reč, ktorá odhaľuje prenesený, alegorický zmysel.
Lakedaimón (kráľ Sparty)

Lakedaimón (starogr. Λακεδαίμων) je v gréckej mytológii zakladateľom lakedaimónského kráľovstva s hlavným mestom Spartou.
Jeho otcom bol najvyšší boh Zeus, matkou Plejáda Taygeté. Oženil sa so Spartou, dcérou riečneho boha Euróta, boha rovnomennej rieky, ktorá preteká Spartou a vlieva sa do Lakónskeho zálivu.
Kráľ Lakedaimónu potom vládol na Eurótovom území a novovzniknuté kráľovstvo nazval svojím menom Lakedaimón. Založil tiež hlavné mesto, ktoré pomenoval po svojej manželke Sparta. Z manželstva sa narodili synovia Amyklas a Himeros a dcéry Eurydika (nie je totožná s Orfeovou manželkou), Asiné a Kleodiké.
Následníkom trónu sa stal Amyklas, ktorý neskôr v blízkosti Sparty založil mesto Amyklai. Po ňom kraľoval Periéres, potom Tyndareós, po ňom Menelaos, ktorý sa oženil s krásnou Helenou, kvôli ktorej sa rozpútala trójska vojna.
Saint-Ciers-Champagne

Poloha

Obec má rozlohu 18,08 km². Najvyšší bod je položený 118 m n. m. a najnižší bod 38 m n. m.

Obyvateľstvo

Počet obyvateľov obce je 429 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ANO 2011

Vládna koalícia po voľbách v roku 2013

Hnutie krátko po svojom vzniku získalo vo voľbách do Poslaneckej snemovne v roku 2013 prekvapivé množstvo hlasov a dosiahlo druhé miesto za ČSSD. Následne sa hnutie dostalo do vlády pod vedením Bohuslava Sobotky, kde obsadilo 6 ministerských kresiel a post prvého podpredsedu vlády. Rokovania o zostavení vlády však komplikovalo niekoľko skutočností vrátane oznámenia prezidenta Miloša Zemana, že nevymenuje žiadneho ministra ktorý by nemal čisté lustračné osvedčenie. Táto požiadavka bola vnímaná ako krok proti Andrejovi Babišovi, ktorý usiloval o post ministra financií a viedol na Slovensku súdny spor ohľadom svojej spolupráce so Štátnou bezpečnosťou. Andrej Babiš bol neskôr napriek nedodaniu lustračného osvedčenia navrhnutý na ministra financií a následne aj vymenovaný prezidentom Milošom Zemanom.

Voľby do Európskeho parlamentu v roku 2014

Vo voľbách do Európskeho parlamentu v roku 2014, ktoré poznačila rekordne nízka účasť, získalo hnutie 18,2% hlasov a celkové prvé miesto. ANO tak malo právo obsadiť 4 z celkového počtu 21 miest. Mandáty dostali Pavel Telička, Petr Ježek, Dita Charanzová a Martina Dlabajová. Po voľbách sa hnutie úspešne uchádzalo o miesto vo frakcii Aliancie liberálov a demokratov pre Európu (ALDE).
Líder kandidátky do europarlamentu Pavel Telička v máji 2017 rezignoval na pozícii zahranično-politického hovorcu hnutia ANO. Neskôr tesne pred voľbami do snemovne úplne ukončil spoluprácu s hnutím ANO. Medzi dôvody prečo tak urobil patrili najmä názorové nezhody s predsedom Andrejom Babišom.

Voľby do Poslaneckej snemovne Parlamentu ČR 2017

V dňoch 20. a 21. októbra 2017 prebehli voľby do Poslaneckej snemovne Parlamentu ČR a hnutie obsadilo jednoznačné prvé miesto po získaní viac ako 1,5 milióna hlasov. Volebnú kampaň zasiahlo najmä obvinenie predsedu Andreja Babiša z dotačného podvodu na stavbu Čapí hnízdo. Povolebné vyjednávania sprevádzali vyjadrenia zástupcov ostatných strán, ktorí si nevedeli predstaviť vládnutie s hnutím ANO a trestne stíhaným premiérom.
Odvetranie palivovej nádrže

Odvetranie palivovej nádrže je technika, ktorá pomáha znižovať nepriaznivý dopad vozidiel poháňaných benzínovými motormi na životné prostredie. Vzhľadom na to, že benzín obsahuje nezanedbateľný podiel ľahko odpariteľných frakcií, je potrebné pre ním poháňané vozidlá riešiť aj problém úniku uhľovodíkov (CHₓ) odparením z palivovej sústavy vozidla.

Princíp

Odvetranie palivovej nádrže je u moderných motorov riešené za pomoci nádoby s aktívnym uhlím. Obsah nádoby absorbuje odparené uhľovodíky. Vo vhodnom prevádzkovom režime riadiaca jednotka otvorí ventil spájajúci nádobu s nasávacím potrubím a vplyvom podtlaku v nasávacom potrubí začne prúdiť cez nádobu čistý vzduch. Rozdiel koncentrácií uhľovodíkov v absorbente a vzduchu umožní ich postupné uvoľňovanie a odvedenie spolu s nasávaným vzduchom do spaľovacieho priestoru. Po regenerácii absorbenta a uzavretí odvetrávacieho ventilu sa cyklus opakuje.

História

Od roku 1971 musia nové vozidlá v USA spĺňať emisné predpisy týkajúce sa vyparovania uhľovodíkov. To podnietilo zavedenie odvetranie palivovej nádrže s využitím nádoby s aktívnym uhlím.
Les Attaques

Poloha

Obec má rozlohu 20,81 km². Najvyšší bod je položený 6 m n. m. a najnižší bod 0 m n. m.

Obyvateľstvo

Počet obyvateľov obce je 2 000 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Selén

Ľudské telo

Selén je nutrične významný prvok. Je súčasťou dvoch tuctov selenoproteínov, ktoré majú významnú úlohu pri rozmnožovaní, v metabolizme hormónov štítnej žľazy, syntéze DNA a ochrane pred oxidačným poškodením a infekciou. Najväčším zdrojom selénu sú para orechy, ryby, hovädzie a iné.
Finnair

Destinácie

Finnair lieta z centra Helsínk do viac ako 130 destinácií vo viac ako 40 krajinách Ázie, Európy a Severnej Ameriky. Na rozdiel od niekoľkých ďalších významných európskych leteckých spoločností vytvoril si Finnair svoj hlavný trh na dlhé vzdialenosti nie v Severnej Amerike, ale v Ázii, kde má okolo 20 destinácií. Napriek tomu obsluhuje osem severoamerických destinácií: päť v Spojených štátoch a po jednej v Mexiku, na Kube a v Dominikánskej republike. Finnair má viac ako 10 domácich destinácií. Niektoré vnútroštátne lety sa prevádzkujú v spolupráci s dcérskou spoločnosťou Nordic Regional Airlines alebo úplne v jej rámci.
Chrám svätej Nedele (Arapovský monastier)

Charakteristika

Budova je z väčšej časti kamenná, trojloďová s kupolou a predsieňou. Chrámový sviatok sa slávi 7. júla.

História

Chrám bol postavený ako hlavný monastiersky chrám Arapovského monastieru v roku 1859 pričom chrámové ikonostasy sú dielom známeho majstra Stojana Uzunova. Maľbami bol chrám vyzdobený v roku 1864. V roku 1928 postihlo oblasť silné zemetrasenie a chrám bol poškodený, obnovený bol v roku 1930.
Anhinga tmavobruchá

Charakteristika

Podobá sa na kormorána, zvyčajne pláva tak, že jej nad hladinu vyčnieva iba krk, zvyšok tela je celkom ponorený vo vode. Vďaka špeciálne tvarovaným stavcom má krk esovitý tvar, ktorý dokáže vystrieť neuveriteľnou rýchlosťou. Anhinge to umožňuje bleskurýchle vymrštiť hlavu s tenkým končistým zobákom za korisťou. Anhingy hniezdia na kríkoch a stromoch, spravidla vo výške okolo 5 metrov.
Willencourt

Poloha

Obec má rozlohu 2,45 km². Najvyšší bod je položený 97 m n. m. a najnižší bod 25 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crasville-la-Rocquefort

Poloha

Obec má rozlohu 5,21 km². Najvyšší bod je položený 109 m n. m. a najnižší bod 53 m n. m.

Obyvateľstvo

Počet obyvateľov obce je 220 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bogár Králik Urban, ateliér architektúry a designu

Bogár Králik Urban, ateliér architektúry a designu, skrátene BKU, je ateliér založený v lete 1990. Projekty architektonického tria (Michal Bogár, Ľubomír Králik a Ľudovít Urban) zahŕňajú témy od urbanizmu, cez konkrétny dom až k interiéru, od scény cez expozíciu až po plagát či bulletin.

Tvorba

V ranej tvorbe ateliéru pozorovať inklináciu k očistnej forme a k sofistikovanej umeleckej výpovedi. Na výraze projektov spred roku 1995 vidno prvky moderného hnutia od 20tych po 60te roky. Pohybujú sa kdesi medzi individuálnou modernou, funkcionalizmom až abstraktnou niemeyerovskou expresívnou modernou. Inklináciu a obdiv k modernému hnutiu neskrývajú a radi ho vkladajú do svojich projektov.
Arnouville-lès-Mantes

Poloha

Obec má rozlohu 9,98 km². Najvyšší bod je položený 178 m n. m. a najnižší bod 90 m n. m.

Obyvateľstvo

Počet obyvateľov obce je 840 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mošovský potok

Prameň

Preteká Turčianskou kotlinou, pramení na podhorí Veľkej Fatry, v Mošovskej pahorkatine, na západoseverozápadnom svahu Malinia (825,8 m n. m.) v nadmorskej výške cca 550 m n. m.

Opis toku

Tok pramení v poraste Hlboké, vedľa osamelej skupinky stromov uprostred lúky pri tzv. Doktorovej chate. Približne po 100 metroch priberá krátky (cca. 90m) pravostranný prítok s prameňom na hranici lesa. O ďalších 100 metrov, neďaleko orechovej aleje, sa k nemu pripája ďalší pravostranný prítok (s dĺžkou cca. 80 metrov). Po nasledujúcich 350 metroch Mošovský potok priberá tretí pravostranný prítok s dĺžkou takmer 800 metrov, ktorý tečie oblúkom od svojho prameňa uprostred lúky až do časti Krížková, kde sa vlieva. Mošovský potok potom tečie juhozápadným smerom, zľava priberá krátky prítok prameniaci severoseverozápadne od kóty 615,1 m a veľkým oblúkom prehnutým na juh sa stáča najprv na severozápad, potom na sever. Následne sa oblúkom stáča severozápadným smerom, sprava priberá Rybník, preteká rekreačným areálom Drienok a smerom na sever ďalej pokračuje intravilánom obce Mošovce, kde sa delí na dve ramená: hlavné rameno a tzv. Horný Potok, ktorý v minulosti slúžil na pohon mlynského kolesa. Za obcou sa stáča najprv severoseverozápadným smerom, podteká cestu I. triedy č. 65 a k ústiu pokračuje severozápadným smerom rovinatým územím dna Turčianskej kotliny. Do Čiernej vody sa vlieva juhovýchodne od obce Blažovce v nadmorskej výške 451,8 m n. m.
Bílina (rieka)

Bílina je rieka v severozápadných Čechách. Je to ľavostranný prítok Labe, meria 84,2 km, povodie zaberá plochu 1 071 km² a v ústí dosahuje priemerný prietok hodnotu 5,51 m³/s.
Pramení v Krušných horách na území obce Boleboř, západne od osady Svahová. Od prameňa tečie najprv severojužným smerom do mesta Jirkov, odtiaľ pokračuje na východ, pri meste Most sa oblúkom stáča a pokračuje severovýchodným smerom. Do Labe ústi na území mesta Ústí nad Labem. Na hornom toku (medzi Jirkovom a Mostom) preteká Podkrušnohorskou uhoľnou panvou, oblasťou povrchových lomov umelým koridorom, do roku 1835 rieka pretekala cez Komořanské jezero nad Mostom, ktoré však bolo z dôvodu banskej činnosti úplne vysušené.
Najvýznamnejšími prítokmi sú zľava Bílý potok a sprava Srpina. Na hornom toku napája vodnú nádrž Jirkov.
Rieka preteká cez Jirkov, Most, Obrnice, Bílinu, Rtyně nad Bílinou a južnou časťou územia mesta Ústí nad Labem.
Nižná Kamenica

Polohopis

Obec sa nachádza na východnom okraji Košickej kotliny v doline Kamenického potoka. Je vzdialená približne 23 km severovýchodne od Košíc.
Radosław Zenderowski

Životopis

Radoslaw Zenderowski v rokoch 1994–1999 študoval na Akademie Teologii Katolickiej (teraz: Univerzita kardinála Stefana Wyszyńského, UKSW), odbor – politologie. Od 2001 doktor. V roku 2008 získal habilitáciu. Od 2013 profesor. Zástupca riaditeľa (2008–2012) a riaditeľ Inštitútu politológie UKSW (od 2012). Člen Poľskej akadémie vied.
Venuje sa strednej a východnej Európe. Je autorom knihy Nad Tatrami błyska się... Słowacka tożsamość narodowa w dyskursie politycznym w Republice Słowackiej (1989–2004).
Žije v Cieszyne. Otec dvoch detí (Marcel Cyryl, * 2007; Aleksandra Konstancja, * 2012).
Live for Speed

Simulácia

Simulátor obsahuje prepracovanú simuláciu každého vozidla. Samozrejmosťou je opotrebovanie pneumatík, možnosť defektu, reálna spotreba paliva, opotrebovanie spojky, pretočenie motora, kvalitná fyzika, aerodynamika. Poskytuje široké možnosti nastavenia každého vozidla, zmeny diferenciálu, pneumatík, nastavenia kolies, krídel a tým aj prítlačnej sily, zmeny prevodov, rozloženia brzdných síl a pod. Čiastočne je zahrnuté aj poškodenie auta nárazmi, to však bude primárnou časťou vývoja vo verziách S3.
LFS ako každý počítačový pretekársky simulátor vyžaduje na hranie plynulé ovládanie. Vysoko odporúčané je ovládanie auta s volantom, hra však ponúka možnosť ovládania pomocou klávesnice a joysticku, či gamepadu. LFS je nezvyčajné v tom, že podporuje aj ovládanie pomocou myši, čo umožňuje presné ovládanie auta aj hráčom, ktorí nevlastnia volant.

Hranie

Hra dovoľuje rôzne druhy pretekov, hráči môžu jazdiť na herných tratiach, čo zahŕňa štandardnú okruhovú jazdu a pretekanie po rallycross tratiach. Hráč si môže vytvoriť aj vlastné rozvrhnutie trate na tzv. "parkovisku" pomocou kužeľov. Na tratiach v simulátoroch sú PIT stopy, v ktorých je rýchlosť obmedzená na 80km/h a počas pretekov možno doplňovať palivo, meniť pneumatiky a opravovať rôzne poškodenia. Pri dlhodobých a vytrvalostných pretekoch sa zvyčajne vyžaduje aspoň jedna zastávka v PIT stope.
V simulátore jazdci môžu dostávať trestné sekundy za rýchly prejazd cez PIT lane a skorý štart. Štartovné pozície môžu byť určené náhodne, podľa umiestnenia v predchádzajúcich pretekoch alebo v kvalifikácií. Simulátor obsahuje aj pretekársky kurz, ktorý hráča prevedie cez rôzne trate, naučí ho, ako zaobchádzať s vozidlom vo vysokých rýchlostiach, ako správne brzdiť a pod.

Vozidlá

Plná S2 verzia obsahuje dokopy 20 áut. Sú rozdelené do viacerých kategórií a sú zahrnuté rôzne modely od tých pre začiatočníkov, až po výkonné pretekárske automobily pre pokročilých jazdcov. Autá v tomto simulátore nie sú modely skutočných automobilov, okrem BMW Sauber F1, Formula BMW, Raceabout '03 a Formula SAE. Do ďalšej verzie sa plánuje pridanie nového automobilu VW Scirocco. Všetky vozidlá majú odlišné parametre, líšia sa hlavne výkonom motora, krútiacim momentom, vlastnosťami motora ako počtom valcov, objemom a druhom prevodovky.

Trate

Simulátor obsahuje 7 vymyslených oblastí, no každá z nich poskytuje viacero variant a každú je možné jazdiť aj v opačnom smere. Dokopy sa v hre nachádza 29 traťových konfigurácií. Obsiahnuté sú aj rallycrossové trate, či rovinka slúžiaca na drag. Hráč môže vytvárať vlastné trate na jednom z parkovísk. Do ďalšej plánovanej licencovanej verzie S3 má pribudnúť nová, prvá reálna trať Rockingham.
Solaize

Poloha

Obec má rozlohu 8,1 km². Najvyšší bod je položený 249 m n. m. a najnižší bod 155 m n. m.

Obyvateľstvo

Počet obyvateľov obce je 2 754 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Angivillers

Poloha

Obec má rozlohu 6,27 km². Najvyšší bod je položený 151 m n. m. a najnižší bod 99 m n. m.

Obyvateľstvo

Počet obyvateľov obce je 186 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cena Gustáva Reussa

Cena Gustáva Reussa bola literárna súťaž o slovensky písanú pôvodnú poviedku žánru science fiction. Vyhlasoval ju Slovenský syndikát autorov fantastiky; mala 12 ročníkov v rokoch 1991 až 2002. Víťazné poviedky boli uverejňované v zborníku Krutohlav.
Súťaž sa volá podľa slovenského spisovateľa Gustáva Reussa, ktorý v roku 1856 napísal román Hviezdoveda alebo Životopis Krutohlava, kde sa v rámci príbehu o ceste na Mesiac vysvetľujú rôzne astronomické javy. Tento román sa považuje za najstaršie dielo slovenskej sci-fi.
Na rozdiel od väčšiny sci-fi súťaží sa v porote Ceny Gustáva Reussa nachádzali aj literárni odborníci, bez zamerania na fantastiku. Predsedom poroty bol Ondrej Herec. Do súťaže sa mohli posielať poviedky s ohraničenou dĺžkou (nanajvýš 10-12 normostrán, podľa ročníka).
Viacerí finalisti tejto súťaže neskôr úspešne samostatne publikovali vlastné knihy, napríklad Jozef Girovský, Juraj Toman, Štefan Huslica, Alexandra Pavelková.
Trévien

Polohopis

Trévien má rozlohu 16,26 km². Najvyšší bod je položený 466 m n. m. a najnižší bod 219 m n. m.

Obyvateľstvo

Trévien má 192 obyvateľov (2009).
Graf vývoja obyvateľstva:
Zdroje: INSEE
Survilliers

Poloha

Obec má rozlohu 5,38 km². Najvyšší bod je položený 156 m n. m. a najnižší bod 74 m n. m.

Obyvateľstvo

Počet obyvateľov obce je 3 723 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uvs-núr

Uvs-núr alebo Uvsnúr alebo Uvs núr (mon. Увс Нуур, rus. Убсу-нур – Ubsu-nur alebo Убса-Ubsa) je bezodtokové jazero na severozápade Mongolska (Uvský ajmag), ktoré severovýchodným výbežkom zasahuje do Tuvianskej republiky v Rusku. Vypĺňa dno Uvsunurskej kotliny. Má rozlohu 3 350 km² a je tak najväčším jazerom v Mongolsku. Dosahuje maximálnej hĺbky 15 m. Leží v nadmorskej výške 753 m. Je pravdepodobne pozostatkom dávnej vodnej plochy o rozlohe 16 000 km². Povodie jazera má rozlohu 700 000 km².

Pobrežie

Pobrežie je prevažne nízke, miestami močaristé s úsekmi slanisek, pieskov a trstinových porastov.

Vodný režim

Do jazera pritekajú rieky Tes gol a Narín gol. Hlavným zdrojom vody sú rieky a potoky (395,4 mm/rok), na zrážky pripadá 96,6 mm/rok a na podzemné zdroje 197 mm/rok. Odparovanie je 689 mm/rok. Doba, za ktorú sa všetká voda v jazere vymení, je 14,7 roka.

Vlastnosti vody

Voda je horko-slaná so slanosťou 19 g/l.

Fauna

V okolí žije 173 druhov vtákov a 41 druhov cicavcov, medzi nimi aj len tu žijúce druhy ako leopard snežný, horská ovca – argali alebo kozorožec sibírsky.
Od roku 2001 je oblasť okolia jazera zapísaná na zozname Svetového dedičstva UNESCO.
Rozumové poznanie

Rozumové poznanie je poznanie, ktoré sa opiera o rozum.
Podľa Demokrita je to jasné poznanie, ktoré odhaľuje človeku veci také, akými v skutočnosti sú, pretože už nie sú znehodnotené výronmi vecí, čiže ich zmyslovými odrazmi v ľudskej duši. Rozumové poznanie umožňuje rozlíšiť medzi skutočnosťou takou, aká je naozaj, a skutočnosťou subjektívne percipovanou, čiže jej subjektívnym, relativnym odrazom. Rozumové poznanie umožňuje poznať atómy, ktoré sú zmyslami nepoznateľné.
Podľa Empedokla má svoj pôvod v krvi, pretože najmä krvou, ktorá je prameňom života i duše, sa človek ako-tak stotožňuje so svetom.
Robíme to pre deti - SF

Členská základňa

Podľa oficiálnych údajov  mala k 31. decembru 2011 strana 751 členov.
Jiří Winter Neprakta

Život a dielo

Ide o veľmi plodného autora, ktorý za svoj život nakreslil viac ako 35 000 kreslených vtipov (je uvedený v Guinnessovej knihe rekordov) a ilustroval stovky humoristických kníh. Po štúdiách na Reálnom gymnáziu pokračoval na Štátnej grafickej škole. Počas druhej svetovej vojny bol viac ako rok väznený za prechovávanie zbraní. Po vojne študoval niekoľko semestrov na Prírodovedeckej fakulte Karlovej univerzity.
Svoju umeleckú dráhu začal v roku 1948 a počas mnohých rokov tvoril umeleckú dvojicu Neprakta s námetárom Bedřichom Kopecným. Neskôr spolupracoval s českým spisovateľom a humoristom Miloslavom Švandrlíkom. Obaja patrili medzi hlavných autorov československého satirického a humoristického časopisu Dikobraz. Spoločne s humoristom Miloslavom Švandrlíkom nakreslil niekoľko kníh o dvoch žiakoch Kopytovi a Mňoukovi.
V roku 2010 sa objavila neoverená správa o spolupráci Jiřího Wintera s ŠtB s krycím menom Gráf. Jeho evidencia v archívoch ŠtB bola predmetom súdneho rokovania, podľa rozsudku bol v materiáloch bývalej Štátnej bezpečnosti evidovaný neoprávnene.
ABY

ABY je najčastejšie používaný letopočet vo svete Star Wars. Znamená Po bitke o Yavin (After the Battle of Yavin), ktorá sa odohrala v Epizóde IV. Pre skoršie dáta sa používa letopočet BBY, čo znamená pred bitkou o Yavin (Before the Battle of Yavin).